b'\n_START_ARTICLE_\nChild-Pughova lestvica\n_START_PARAGRAPH_\nStopnja po Child-Pughu (tudi stopnja po Child-Turcotte-Pughu; CTP) je to\xc4\x8dkovni model razvr\xc5\xa1\xc4\x8danja bolnikov z jetrno cirozo v stopnjo (A, B ali C) glede na hudost prizadetosti. Pri dolo\xc4\x8danju stopnje po Child-Pughu se upo\xc5\xa1teva pet bolnikvih paramentrov, povezanih z delovanjem jeter: raven skupnega bilirubina v krvi, raven serumskega albumina, protrombinski \xc4\x8das oziroma internacionalno normalizirano razmerje ter prisotnost ascitesa in jetrne encefalopatije.Pri tem raven serumskega albumina in protrombinski \xc4\x8das ka\xc5\xbeeta na sintezno delovanje jeter, raven skupnega bilirubina pa na eliminacijsko funcijo._NEWLINE_Child-Pughov (CTP) to\xc4\x8dkovnik dobro korelira s pojavnostjo pooperativnih zapletov pri bolnikih z jetrno cirozo, kadar ne gre za posege na jetrih in presaditev jeter. Glavni pomanjkljivosti CTP-to\xc4\x8dkovnika sta subjektivni oceni hepati\xc4\x8dne encefalopatije  ter  ocena  prisotnosti  ascitesa.\n_START_SECTION_\nZgodovina\n_START_PARAGRAPH_\nChild\xe2\x80\x93Pughovo lestvico sta Child in Turcotte leta 1964 sprva predlagala kot prognosti\xc4\x8dno orodje za ocenjevanje tveganja kirur\xc5\xa1ka posega portosistemskega obvoda pri krvavitvi iz varic. Prvotna razli\xc4\x8dica to\xc4\x8dkovnika je zajemala oceno naslednjih petih parametrov: ascites, jetrna encefalopatija, prehrambeni status, skupni bilirubin in albumin. Leta 1973 je lestvico prilagodil Pugh s sodelavci ter dodal med ocenjevane parametr protrombinski \xc4\x8das oziroma INR ter odstranil prehrambeni status. Child-Pughova lestvica se je uveljavila za dolo\xc4\x8danje stopnje jetrne okvare v klini\xc4\x8dni praksi.'